**1r. Congrés federalista**

**“Construint Espanya federal”**

Data: 29 i 30 de juny de 2024

Lloc: Seu central de CCOO, Via Laietana, 16., 08003, Barcelona

Introducció:

Davant la conjuntura actual, en què:

* Les propostes i el concepte federal són molt presents a la democràcia espanyola.
* S'ha culminat el procés de descentralització d'Espanya sense un model de referència clar d'organització territorial i es fan palesos alguns problemes que requereixen pactes d'estat.
* Per governar, hi ha la necessitat de realitzar pactes entre partits amb diferents sensibilitats ideològiques, a causa de la dispersió del vot ciutadà.
* Alhora, Espanya es troba immersa en un procés de federalització d'Europa, amb expectatives de canvis de tractats i ampliació a països de l'est.

Objectius del congrés:

1. Estendre el coneixement teòric i pràctic del federalisme davant de la conjuntura actual, així com ajudar a difondre'l.
2. Potenciar la cerca de propostes i solucions als problemes que haurà d'enfrontar Espanya a la conjuntura actual, tant en l'àmbit intern com en el procés d'adaptació a la UE.

Taules de debat:

1. Estat autonòmic i estat federal, com avançar, cal una reforma del marc constitucional?
2. 2. Cooperació/col·laboració versus competència. Gestió del col·lectiu versus gestió del diferencial.

Programa:

El programa definitiu i el format de discussió a cadascuna de les taules es definirà en funció de les comunicacions rebudes.

Inscripció al congrés:

El termini de realització de les subscripcions per assistir al congrés finalitza el 25 de juny. El cost de la inscripció serà de 15€ i estan exemptes del pagament les persones que presentin comunicacions formin part del Comitè organitzador o científic o tinguin situació de precarietat econòmica. En cas que, per qualsevol raó, vulgueu inscriure's amb exempció, heu de sol·licitar-ho al formulari d'inscripció.

Presentació de comunicacions:

Qualsevol persona que vulgui pot presentar una comunicació al congrés, indicant per a quina de les dues taules de debat la proposa, aportant un resum d'un màxim de 4.000 caràcters. El termini màxim per presentar aquests resums serà el dia 31 de maig.

El comitè científic, format per experts podrà no admetre aquestes comunicacions, cosa que es comunicarà en un termini màxim de 10 dies a partir del tancament de la convocatòria.

Les comunicacions admeses seran incorporades al programa, per ser presentades al congrés.

Els textos definitius s'han d'enviar abans del 20 de juny amb una extensió màxima de 35.000 caràcters, inclosos els espais en blanc. Aquests seran publicats en accés lliure a la web del congrés en format pdf i es posarà a la venda el llibre de totes les comunicacions en format paper.

Informació del congrés

[**Congreso Federal – Federalistes d’Esquerres (federalistesdesquerres.org)**](https://federalistesdesquerres.org/es/congreso-federal/)

En aquesta adreça podeu trobar els formularis d'inscripció i presentació de comunicacions

Contacte

**organización.congresofederal@gmail.com**